Terra de Montmeein quam nobis ascensuit X et VIII denarios Gibaldus de Lescheres. Anno Verbi incarnati millesimo centesimo quinquagesimo primo, epacta prima, concurrente septimo, indictione decima quarta. De parte Stephani et sociorum ejus, hujus rei testes sunt : ipse Stephanus praepositus de Castro Censurii, Hugo, Letardus, Gibaldus minister terrae ejusdem, Stephanus Catels, Rainaudus Bonamie, Petrus Aveline, Ligius de Dorneci. In terra de la Basele dederunt nobis Bricius et Petrus fratres quartam partem de via usque ad rivum juxta pratum. Et Maria uxor Guidonis et Lambertus Gerardus similiter quartam partem quam ipsi in eadem terra habebant. Idem Lambertus vendidit nobis aliam terram quae est juxta illam ; sed et in valle Bertheri dederunt nobis omnia quae habebant. Similiter et Thibertus Paluels quicquid in eadem terra habeba dedit nobis.